บันทึกหลักการและเหตุผล
ข้อบัญญัติองค์การบริหารส่วนตำบลทอนหงส์ เรื่อง การใช้น้ำประปาขององค์การบริหารส่วนตำบลทอนหงส์
(ฉบับที่  2)  พ.ศ.2557
หลักการ
	เพื่อปรับปรุงข้อบัญญัติองค์การบริหารส่วนตำบลทอนหงส์  เรื่อง  การใช้น้ำประปาขององค์การบริหารส่วนตำบลทอนหงส์ พ.ศ.2550  ให้มีบทบัญญัติเหมาะสมกับสภาพการบริหารจัดการระบบประปาขององค์การบริหารส่วนตำบลทอนหงส์ที่เกิดขึ้นในปัจจุบัน
เหตุผล
	ตามมาตรา  71  แห่งพระราชบัญญัติสภาตำบลและองค์การบริหารส่วนตำบล  พ.ศ.2537  ซึ่งแก้ไขเพิ่มเติมถึงฉบับที่  6  พ.ศ.2552  กำหนดว่า  องค์การบริหารส่วนตำบลอาจออกข้อบัญญัติองค์การบริหารส่วนตำบลเพื่อใช้บังคับในเขตองค์การบริหารส่วนตำบลได้เท่าที่ไม่ขัดหรือแย้งต่อกฎหมายเพื่อปฏิบัติการให้เป็นไปตามอำนาจหน้าที่ขององค์การบริหารส่วนตำบล  หรือเมื่อมีกฎหมายบัญญัติให้องค์การบริหารส่วนตำบลออกข้อบัญญัติหรือให้มีอำนาจออกข้อบัญญัติ  ในการนี้จะกำหนดค่าธรรมเนียมที่จะเรียกเก็บและกำหนดโทษปรับผู้ฝ่าฝืนด้วยก็ได้  แต่มิให้กำหนดโทษปรับเกินหนึ่งพันบาท  เว้นแต่จะมีกฎหมายกำหนดไว้เป็นอย่างอื่น องค์การบริหารส่วนตำบลทอนหงส์จึงตราข้อบัญญัตินี้ใช้บังคับในเขตองค์การบริหารส่วนตำบล   ทอนหงส์






















ข้อบัญญัติองค์การบริหารส่วนตำบลทอนหงส์
เรื่อง  การใช้น้ำประปาขององค์การบริหารส่วนตำบลทอนหงส์ (ฉบับที่ 2)
                                                     พ.ศ.2557
                                        .....................................................................

	โดยที่เป็นการสมควรแก้ไขเพิ่มเติมข้อบัญญัติองค์การบริหารส่วนตำบลทอนหงส์  เรื่อง  การใช้น้ำประปาขององค์การบริหารส่วนตำบลทอนหงส์  เพื่อให้การบริหารจัดการระบบประปามีประสิทธิภาพยิ่งขึ้น

[bookmark: _GoBack]	อาศัยอำนาจตามความในมาตรา  71  แห่งพระราชบัญญัติสภาตำบลและองค์การบริหารส่วนตำบล  พ.ศ.2537  ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่  5      พ.ศ.2546)  องค์การบริหารส่วนตำบลทอนหงส์  โดยได้รับความเห็นชอบจากสภาองค์การบริหารส่วนตำบลทอนหงส์  และนายอำเภอพรหมคีรี  จึงตราข้อบัญญัติไว้  ดังต่อไปนี้

	ข้อ  1  ข้อบัญญัตินี้เรียกว่า  “ข้อบัญญัติองค์การบริหารส่วนตำบลทอนหงส์  เรื่อง  การใช้น้ำประปาขององค์การบริหารส่วนตำบลทอนหงส์  (ฉบับที่  2)  พ.ศ.2557”
	ข้อ  2  ให้ใช้ข้อบัญญัตินี้  ในเขตองค์การบริหารส่วนตำบลทอนหงส์  เมื่อได้ประกาศไว้โดยเปิดเผย  ณ  ที่ทำการองค์การบริหารส่วนตำบลทอนหงส์
	ข้อ  3  ให้ยกเลิกความในข้อ  3  ของข้อบัญญัติองค์การบริหารส่วนตำบลทอนหงส์  เรื่อง  การใช้น้ำประปาขององค์การบริหารส่วนตำบลทอนหงส์  พ.ศ.2550  และให้ใช้ความต่อไปนี้แทน
	“ข้อ 3 ในข้อบัญญัตินี้”
	“การประปาองค์การบริหารส่วนตำบลทอนหงส์” หมายความว่า ระบบประปาที่อยู่ในความรับผิดชอบขององค์การบริหารส่วนตำบลทอนหงส์
	“เจ้าพนักงานท้องถิ่น” หมายความว่า นายกองค์การบริหารส่วนตำบลทอนหงส์
	“สภาองค์การบริหารส่วนตำบล” หมายความว่า สภาองค์การบริหารส่วนตำบลทอนหงส์
	“ผู้ใช้น้ำ” หมายความว่า บุคคลที่ได้ยื่นคำขอและยินยอมปฏิบัติตามข้อตกลงและเงื่อนไขในการใช้น้ำประปาของ องค์การบริหารส่วนตำบลทอนหงส์
	“การงดใช้น้ำ” หมายความว่า การประปาองค์การบริหารส่วนตำบลทอนหงส์ งดจัดส่งหรือจำหน่ายน้ำให้แก่ผู้ใช้น้ำ จะเป็นด้วยลักษณะหรือวิธีใดก็ตามที่ผู้ใช้น้ำไม่สามารถใช้น้ำได้ต่อไป
	“มาตรวัดน้ำ” หมายความว่า เครื่องมือหรืออุปกรณ์ที่การประปาองค์การบริหารส่วนตำบลทอนหงส์ได้ติดตั้งให้กับผู้ใช้น้ำเพื่อวัดปริมาณน้ำ
	“เครื่องกั้นน้ำ” หมายความว่า ประตูน้ำที่ติดตั้งอยู่หน้ามาตรวัดน้ำ ซึ่งมีไว้สำหรับปิดหรือเปิดน้ำ
	“ที่ติดตั้งมาตรวัดน้ำ” หมายความว่า สถานที่ที่การประปาองค์การบริหารส่วนตำบลทอนหงส์ได้กำหนดที่ตั้งมาตรวัดน้ำและเครื่องกั้นน้ำ
	“ท่อภายใน” หมายความว่า ท่อที่ต่อจากมาตรวัดน้ำเข้าสู่ภายในบริเวณสถานที่ใช้น้ำหรืออาคารของผู้ใช้น้ำ
	“ท่อภายนอก” หมายความว่า ท่อที่ต่อจากท่อน้ำของการประปาองค์การบริหารส่วนตำบลทอนหงส์ไปเชื่อมกับมาตรวัดน้ำ
	“ค่าบริการ” หมายความว่า ค่าบริการในการบำรุงรักษา ซ่อม หรือเปลี่ยนมาตรวัดน้ำ อุปกรณ์

	ข้อ  4  ให้ยกเลิกความในข้อ  17 ของข้อบัญญัติองค์การบริหารส่วนตำบลทอนหงส์  เรื่อง  การใช้น้ำประปาขององค์การบริหารส่วนตำบลทอนหงส์  พ.ศ.2550  และให้ใช้ความต่อไปนี้แทน
“ข้อ 17 หากผู้ใช้น้ำจะขอยกเลิกการใช้น้ำหรือโอนให้ผู้อื่นจะต้องแจ้งต่อองค์การบริหารส่วนตำบลทอนหงส์เป็นลายลักษณ์อักษรและให้องค์การบริหารส่วนตำบลอนุญาตเสียก่อนจึงสิ้นสุดเป็นผู้ใช้น้ำ มิฉะนั้นจะถือว่าเป็นผู้ใช้น้ำอยู่และต้องเสียค่าน้ำตามที่องค์การบริหารส่วนตำบลเรียกเก็บ”
ข้อ  5  ให้ยกเลิกความในข้อ  23  วรรคสอง ของข้อบัญญัติองค์การบริหารส่วนตำบลทอนหงส์  เรื่อง  การใช้น้ำประปาขององค์การบริหารส่วนตำบลทอนหงส์  พ.ศ.2550  และให้ใช้ความต่อไปนี้แทน
“สำหรับโรงเรียน  วัด  สถานที่ประกอบพิธีทางศาสนาต่าง ๆ  และผู้อุทิศที่ดิน  ผู้บริจาคที่ดิน เพื่อสร้างประปาองค์การบริหารส่วนตำบลทอนหงส์  ศาลาประจำหมู่บ้าน  สถานที่สาธารณะประโยชน์ที่ประชาชนใช้ประโยชน์ร่วมกัน  ให้ได้รับการยกเว้นไม่ต้องชำระค่าน้ำ  ในกรณีที่อัตราการใช้น้ำตามมาตรวัดน้ำไม่เกิน  30  หน่วยต่อเดือน  แต่ยังต้องชำระค่าบริการอื่น ๆ ตามอัตราปกติ”
ข้อ  6  ให้เพิ่มเติมความต่อไปนี้เป็นข้อ  24 /1  ของข้อบัญญัติองค์การบริหารส่วนตำบลทอนหงส์  เรื่อง  การใช้น้ำประปาขององค์การบริหารส่วนตำบลทอนหงส์  พ.ศ.2550
“ข้อ 24 /1 หากผู้ใช้น้ำผู้ใดมีเจตนาจะลักน้ำโดยไม่ผ่านมาตราวัดน้ำ หรือเปลี่ยนแปลงแก้ไขตัวมาตรวัดน้ำหรือการกระทำใด ๆ ก็ตามที่มีเจตนาต่อการลักน้ำใช้ องค์การบริหารส่วนตำบลทอนหงส์จะดำเนินการดังนี้
(1) เมื่อพบว่าเป็นการกระทำความผิดครั้งแรก  องค์การบริหารส่วนตำบลทอนหงส์จะทำการปรับ
ผู้กระทำความผิดเป็นจำนวนเงิน  500  บาท
(2) เมื่อพบว่าเป็นการกระทำความผิดครั้งที่ 2 องค์การบริหารส่วนตำบลทอนหงส์จะทำการตัดสิทธิ์
การใช้น้ำประปาของผู้กระทำความผิดโดยหยุดการจ่ายน้ำ
           หากผู้กระทำความผิดต้องการขอใช้น้ำประปาใหม่  ให้ถือเสมือนเป็นผู้ขอใช้น้ำรายใหม่  ซึ่งต้องดำเนินการตามข้อ  4   และเสียค่าปรับอีกเป็นจำนวนเงิน  500  บาท”
	ข้อ  7  ให้ยกเลิกบัญชีอัตราค่าน้ำ  ค่าธรรมเนียม  และค่าบริการการประปา  องค์การบริหารส่วนตำบลทอนหงส์  อำเภอพรหมคีรี  ท้ายข้อบัญญัติองค์การบริหารส่วนตำบลทอนหงส์  เรื่อง  การใช้น้ำประปาขององค์การบริหารส่วนตำบลทอนหงส์  พ.ศ.2550  และ ให้ใช้บัญชีอัตราค่าน้ำ  ค่าธรรมเนียม  และค่าบริการประปา  องค์การบริหารส่วนตำบลทอนหงส์ อำเภอพรหมคีรี  ท้ายข้อบัญญัตินี้แทน

ประกาศ  ณ  วันที่         พฤศจิกายน  พ.ศ.2557


                                                    (นายสันติ  ศรีเมือง)
นายกองค์การบริหารส่วนตำบลทอนหงส์
               เห็นชอบ


     
         นายอำเภอพรหมคีรี





บัญชีอัตราค่าน้ำ  ค่าธรรมเนียม  และค่าบริการการประปา
องค์การบริหารส่วนตำบลทอนหงส์  อำเภอพรหมคีรี
ท้ายข้อบัญญัติองค์การบริหารส่วนตำบลทอนหงส์  เรื่อง  การใช้น้ำประปาขององค์การบริหารส่วนตำบลทอนหงส์ (ฉบับที่  2)  พ.ศ.2557

	ที่
	รายการ
	จำนวนเงิน (บาท)
	หมายเหตุ

	1
	ยื่นคำขอติดตั้งมาตรวัดน้ำ
	10
	

	2
	ยื่นคำขอโอนสิทธิ์การใช้น้ำ
	10
	

	3
	ยื่นคำขอให้จ่ายน้ำ (กรณีที่งดจ่ายน้ำเนื่องจากผู้ใช้น้ำผิดสัญญาการใช้น้ำประปา)
	
100
	


	4
	ยื่นคำขอใช้น้ำประปา
	10
	

	5
	ยื่นคำขอกรณีอื่น ๆ
	10
	

	6
	อัตราค่าน้ำ (คำนวณเป็นรายลูกบาศก์เมตร)
-กรณีใช้น้ำระบบประปาภูเขาไม่เกิน  30  หน่วย
 อัตราหน่วยละ
-กรณีใช้น้ำระบบประปาภูเขาเกิน  30  หน่วย
 จำนวนที่เกิน  30  หน่วย  อัตราหน่วยละ
-กรณีใช้น้ำระบบประปาไฟฟ้าไม่เกิน  30  หน่วย
 อัตราหน่วยละ
-กรณีใช้น้ำระบบประปาไฟฟ้าเกิน  30  หน่วย
 จำนวนที่เกิน  30  หน่วย  อัตราหน่วยละ

